Filozofski fakultet

Sveučilište u Zagrebu

Udruga Klub studenata pedagogije Filozofskog fakulteta u Zagrebu

**Zapisnik druge sjednice Kluba studenata pedagogije Filozofskog fakulteta u Zagrebu**

Sjednica se održala, 06. studenog 2019. godine u 19.00 sati u prostoriji A001 Filozofskog fakulteta u Zagrebu, Ivana Lučića 3.

**Prisutni članovi:** Nikolina Brcko, Jakša Milatić, Ana Bauer, Ivan Goletić, Lora Pivac, Anton Premec, Ivan Kapustić, Ana Haramustek, Hana Josić

**Predsjedavatelj:** Ivan Goletić

**Zapisničar**: Jakša Milatić

**Prijedlog dnevnog reda:**

1. Biranje novog tajnika
2. Dogovaranje termina i organizacije karaoka za upoznavanje s brucošima
3. Dogovaranje plana aktivnosti i djelovanja za nadolazeću akademsku godinu
4. Dogovaranje o ciklusu rasprava na pedagoške teme

Dnevni red je jednoglasno usvojen.

1. Biranje novog tajnika

Nikolina Brcko se kandidira za novog tajnika te je jednoglasno izabrana.

2. Dogovaranje termina i organizacije karaoka za upoznavanje s brucošima

14.11. se dogovara kao termin održavanja karaoka. Anton Premec na sebe preuzima zadatak promocije karaoka putem Facebook eventa, za koje se odlučuje da će biti objavljen putem službene Facebook stranice kluba. Lora predlaže da klubu Praćki najavimo dolazak, ostali se slažu, te će ih Anton kontaktirati. Dogovara se da će karaoke početi u 21.30 sati. Odlučuje se da će poziv biti upućen brucošima i putem maila. Dogovara se kako će vodstvo i stariji članovi kluba biti zaduženi za animaciju tijekom karaoka te za osiguravanje grickalica.

3. Dogovaranje plana aktivnosti i djelovanja za nadolazeću akademsku godinu

Odlučuje se kako će Hana Josić sastaviti mejling listu za članove kluba. Nadalje, raspravlja se o tome kako bi klub s profesoricom Širanović trebao raspraviti o mogućnosti održavanja predavanja na temu Erasmus i Erasmus+ programa. Raspravlja se i o mogućnosti stupanja u kontakt s Klubom studenata pedagogije iz Mostara. Obje aktivnosti ne razrađuju se u detalje već se odlučuje kako će se o njime dalje raspravljati na sljedećim sjednicama.

Hana predlaže radionicu izrade seminarskih radova. Ostali podupiru njen prijedlog. Hana dalje predlaže da se radionica održi u dva ili tri susreta od kojih bi svaki pokrivao određeni dio vezan uz seminarske radove, poput pisanja ili izlaganja. Ostali se slažu. Hana izlaže kako bi njezini kolege iz Kluba studenata informacijskih znanosti bili voljni voditi te radionice. Prijedlog je jednoglasno prihvaćen te će se plan dalje razrađivati na idućim sjednicama.

Raspravlja se o mogućnosti organiziranja predavanja na temu volontiranja. Lora se javlja da će stupiti u kontakt s određenim udrugama koje bi mogle biti zainteresirane da predstave svoje djelovanje. Prijedlog je jednoglasno prihvaćen te će se plan dalje razrađivati na idućim sjednicama.

Nastavlja se rasprava o radionici pričanja bajki te koncertu za djecu. Odlučuje se kako će Jakša tijekom studenog stupiti u kontakt s Jasnom Held, izvođačicom radionice, kako bi se informirao o vremenskoj dostupnosti izvođačice te o iznosu honorara. Također, odlučuje se kako će se putem studentskih predstavnika klub informirati o mogućnostima financiranja studentskih aktivnosti, kako bi se mogao dobiti financijski poticaj za projekte kluba. Lora predlaže da se stupi u kontakt sa školama i domovima za nezbrinutu djecu te da im se objasni ideja o organizaciji koncerta, sve kako bi se vidjelo hoće li će biti zainteresiranih. Odlučuje se da ako će biti zainteresiranih za prisustvovanje koncertu, da će se dalje razrađivati plan događaja.

Odlučuje se kako će se tijekom prvog semestra započeti s ciklusom rasprava na pedagoške teme te kako će se organizirati radionica izrade seminarskih radova, dok će se u drugom semestru provoditi radionica pričanja bajki te koncert za djecu.

4. Dogovaranje ciklusu rasprava na pedagoške teme

Za ciklus rasprava predlažu se imena *Je l' to pedagoško* te *S Ivicom na ivici - pedagoške rasprave*. Ne odlučuje se o imenu već se pitanje ostavlja otvorenim. Lora predlaže da prvi susret bude na temu studiranja, odnosno o tome što studij jest, što bi trebao podrazumijevati itd. Ivan predlaže da prvi susret bude povezan s nečim popularnim, što bi se onda sagledavalo iz pedagoške perspektive. Kao primjer daje Harryja Pottera. Anton predlaže da prvi susret bude rasprava o pogledanom filmu, npr. 'Boyhood'. Odlučuje se kako će se odluke o ciklusu rasprava donijeti na sljedećoj sjednici kluba.

Ivan Goletić zatvara sjednicu u 20.30 sati.

Predsjednik kluba: Zapisničar:

Ivan Goletić Jakša Milatić